ΕΧΕΙ ΓΙΝΕΙ ΑΝΑΠΑΡΑΣΤΑΣΗ ΣΕ ΠΛΑΝΑ ΒΙΝΤΕΟΛΗΠΤΙΚΟΥ ΥΛΙΚΟΥ
ΒΑΣΕΙ ΕΡΕΥΝΑΣ ΚΑΙ ΜΑΡΤΥΡΙΩΝ.
20 ΛΕΠΤΑ ΜΕΤΑ ΤΟΥΣ ΒΟΜΒΑΡΔΙΣΜΟΥΣ
ΑΝΘΡΩΠΟΚΥΝΗΓΗΤΟ
Η ΒΟΜΒΙΣΤΙΚΗ ΕΠΙΘΕΣΗ ΣΤΟΝ ΜΑΡΑΘΩΝΙΟ ΤΗΣ ΒΟΣΤΟΝΗΣ
ΚΕΦΑΛΑΙΟ 2 ΤΟ ΑΜΕΡΙΚΑΝΙΚΟ ΟΝΕΙΡΟ
18 ΑΠΡΙΛΙΟΥ 2013
ΞΕΝΟΔΟΧΕΙΟ SHERATON
ΩΡΑ 74η ΠΕΜΠΤΗ
ΩΡΑ 75η ΠΕΜΠΤΗ
Καλησπέρα. Λέγομαι Ρίτσαρντ ΝτεΛόριε,
ειδικός πράκτορας, επικεφαλής του FBI στη Βοστόνη.
Ζητάμε τη βοήθεια του κοινού για τον εντοπισμό των δύο υπόπτων.
ΡΙΚ ΝΤΕΛΟΡΙΕ ΕΠΙΚΕΦΑΛΗΣ ΠΡΑΚΤΟΡΑΣ - FBI
Δεν το γνώριζα τότε, μα εκείνη η συνέντευξη Τύπου στο Sheraton
το απόγευμα της Πέμπτης, 18 Απριλίου 2013,
ήταν η έναρξη των πιο σημαντικών 48 ωρών στην καριέρα μου.
Κάποιος εκεί έξω γνωρίζει αυτά τα άτομα ως φίλους,
γείτονες, συναδέλφους ή μέλη της οικογένειας των υπόπτων.
Ήταν πολύ έντονο.
Τώρα πια μιλούσαμε στον κόσμο.
Τους λέγαμε ποιοι έχουν ταυτοποιηθεί.
Τους δείχναμε φωτογραφίες.
Δεν ξέραμε τι θα συμβεί.
Υπήρχε ρίσκο. Τους προκαλούσαμε; Τους αναγκάζαμε να αντιδράσουν;
Τώρα δεν μπορούσαμε να τους αιφνιδιάσουμε.
Να τοι. Το FBI τούς αποκαλεί Ύποπτο 1 και Ύποπτο 2.
Το FBI έχει γραμμή πληροφοριών και ιστοσελίδα αφιερωμένη στην υπόθεση.
Η ιστοσελίδα είχε αμέσως 40 εκατομμύρια επισκέψεις.
Οι ύποπτοι θεωρούνται οπλισμένοι και εξαιρετικά επικίνδυνοι.
Η αποκάλυψη των δύο υπόπτων δίνει στην έρευνα μια νέα αίσθηση επείγοντος.
Πιστεύετε ότι θα αναγνωριστούν από τις φωτογραφίες;
Φυσικά.
Νομίζω ότι σίγουρα θα τους πιάσουν.
Τη δουλειά τους κάνουν. Θα πάρει χρόνο.
Ξέρεις τι; Ο Ρίτσαρντ ΝτεΛόριε θα τους πιάσει.
Ανακουφίστηκα που θα έβγαζαν τις φωτογραφίες
και πίστευα ότι η κοινότητα θα τις έβλεπε
και θα έλεγαν "Εκεί πέρα είναι".
Αμέσως μετά, δεν λάβαμε καμία κλήση.
Ούτε μία.
- Δεν το πίστευα. - Πήγα σπίτι το βράδυ.
Και είπα στη γυναίκα μου
"Θα μας καλέσουν μες στη νύχτα επειδή κάποιος θα τους αναγνωρίσει".
Και μετά, έλαβα μια κλήση που δεν περίμενα.
ΙΝΣΤΙΤΟΥΤΟ ΤΕΧΝΟΛΟΓΙΑΣ ΜΑΣΑΧΟΥΣΕΤΗΣ ΚΕΪΜΠΡΙΤΖ, ΜΑΣΑΧΟΥΣΕΤΗ
Αστυνομία MIT. Η κλήση καταγράφεται. Αστυνόμος Σάκοφ.
Γεια. Ακούμε πολλούς δυνατούς θορύβους έξω από το παράθυρό μας.
Δεν ακούγονται ακριβώς σαν πυροβολισμοί. Αλλά είναι κοφτοί, γρήγοροι.
Υπάρχει ένας αστυνομικός που φαίνεται να είναι κοντά με αμάξι,
αλλά δεν ξέρουμε τι συμβαίνει.
Εντάξει. Θα το κοιτάξουμε.
Θεέ μου. Γρήγορα! Όλες οι μονάδες, απαντήστε.
Χτυπήθηκε αστυνομικός. Όλες οι μονάδες... Τοποθεσία. Χτυπήθηκε αστυνομικός.
ΩΡΑ 79η ΠΕΜΠΤΗ
ΩΡΑ 80ή ΠΕΜΠΤΗ
Η συνέντευξη Τύπου τελείωσε
και γύριζα με το λεωφορείο διασχίζοντας τη γέφυρα Μας Άβενιου προς το MIT.
Καθώς έφτανα στην άλλη πλευρά του CambridgeSide, κοίταξα δεξιά
και είδα μια θάλασσα από μπλε φώτα.
Αστυνομικά οχήματα, περιπολικά ανέβαιναν τρέχοντας τη Μεμόριαλ.
Ήμουν από τους πρώτους στο σημείο, και ο θυμός ήταν έντονος.
Ένας αστυνομικός έκλαιγε.
Μιλούσα με την αστυνομία για να καταλάβω τι έγινε.
- Έχετε κάτι να μας πείτε; - Τίποτα προς το παρόν.
Έλαβα μια κλήση.
Ένας αστυνομικός σκοτώθηκε στο Κέιμπριτζ.
Το Κέιμπριτζ είναι άλλη πόλη σε άλλη δικαιοδοσία.
Μα οι πληροφορίες έλεγαν ότι ήταν ληστεία που στράβωσε.
Πολύ σπάνια πυροβολείται στη Βοστόνη αστυνομικός πανεπιστημιούπολης.
Πότε σκοτώθηκε αστυνομικός στο Κέιμπριτζ;
Δεν συμβαίνει στην πανεπιστημιούπολη. Δεν συμβαίνει στην κοινότητα.
Κάτι συνέβαινε.
Σίγουρα κάτι δεν πήγαινε καλά.
Φαινόταν καθαρά ότι υπήρξε πάλη.
Επιχείρησαν να του πάρουν το όπλο.
Ήταν προφανώς δολοφονία.
Η θήκη καθιστά αδύνατον να το βγάλουν.
Ο Εντ Ντέιβις μού είπε "Είναι το Μαύρο και το Λευκό Καπέλο;"
Είπα "Θα ήταν λογικό".
Είδα ανθρώπους να κοιτούν ανήσυχοι και φοβισμένοι.
Κάθε λεπτό που περνούσε, κινδύνευαν κι άλλες ζωές.
Αν ήταν αυτοί, τι κόλαση θα προκαλούσαν μετά;
Το απόγευμα της 18ης Απριλίου,
οδηγούσα το νέο μου αμάξι
κατά μήκος του ποταμού Τσαρλς στο Κέιμπριτζ.
Ήξερα ότι κάτι συνέβαινε στο Κέιμπριτζ, επειδή υπήρχαν πολλά
μπλε φώτα και περιπολικά.
Είκοσι.
Κάτι σοβαρό πρέπει να συνέβη εδώ.
ΝΤΑΝΙ ΜΕΝΓΚ
ΕΠΙΧΕΙΡΗΜΑΤΙΑΣ ΤΕΧΝΟΛΟΓΙΑΣ
Ήρθα στην Αμερική από την Κίνα το 2009
για μεταπτυχιακό.
Ήθελα να μάθω περισσότερα για την αμερικανική κουλτούρα.
Για το αμερικανικό όνειρο.
Ο πρόεδρος Ομπάμα είπε κάποτε "Όποιος Αμερικανός είναι έντιμος
και δουλεύει σκληρά, αξίζει ένα λαμπρό μέλλον".
Αυτό πιστεύω. Αν δουλέψεις σκληρά στον εαυτό σου,
αν είσαι ειλικρινής, θα έχεις μια καλύτερη ζωή.
Με εντυπωσίαζαν τα ωραία αμάξια.
Οπότε, αγόρασα το πρώτο μου.
Ήταν Mercedes.
Όταν οδηγούσα το αμάξι, ένιωθα πολύ σκληρός.
Δεν ήθελα να το πλησιάζει κανείς.
Δεν ήθελα να το οδηγεί άλλος. Το είχα σαν μωρό.
ΩΡΑ 80ή ΠΕΜΠΤΗ
Οδηγούσα το νέο μου αμάξι.
Θυμήθηκα ότι είχα λάβει ένα μήνυμα.
Αποφάσισα να σταματήσω στη λεωφόρο Μπράιτον.
Ήμουν προσηλωμένος στο κινητό για ένα ή δύο λεπτά.
Τότε είδα ένα αμάξι να σταματάει πίσω μου.
Ένιωσα κάπως περίεργα.
Σκέφτηκα ότι ίσως κάποιος ήθελε οδηγίες.
Μου χτύπησαν από την πλευρά του συνοδηγού.
Οπότε κατέβασα λίγο το παράθυρο, είχε τόσο κενό περίπου.
Εκείνος ήθελε να το κατεβάσω λίγο ακόμα.
Πολύ γρήγορα. Δεν πρόλαβα να αντιδράσω.
Και είπα "Τι στην ευχή συμβαίνει;"
Με σημάδευε με όπλο.
Το σώμα μου έτρεμε.
Είπα "Θα κάνω ό,τι μου ζητάς.
Σε παρακαλώ, μη με σκοτώσεις".
Μου είπε ότι μπορούσε να με σκοτώσει όποτε ήθελε.
"Ξεκίνα να οδηγείς".
Το πίσω αμάξι μάς ακολουθούσε συνεχώς.
Κατάλαβα ότι πηγαίναμε στο Γουότερταουν.
ΓΟΥΟΤΕΡΤΑΟΥΝ
Σταματήσαμε σε ένα σπίτι στο Γουότερταουν.
Ο μεγαλύτερος ήθελε να κάτσω στη θέση του συνοδηγού.
Βγήκαν κι οι δύο από το αμάξι.
Σκεφτόμουν να το βάλω στα πόδια,
μα πήραν το κλειδί και κλείδωσαν την πόρτα.
Μετά μετέφεραν κάποια πράγματα από το άλλο σεντάν στο αμάξι μου.
Μερικές κούτες, νομίζω.
Γύρισαν στο αμάξι και ήμασταν εκεί και οι τρεις.
Οδηγούσε ο μεγαλύτερος.
Μετά άφησαν το αμάξι τους πίσω μας.
Δεν ήξερα τι σχέση είχαν.
Ο ένας ήταν πολύ μικρότερος κι έμοιαζε με φοιτητή,
αλλά μου φάνηκαν Αμερικανοί.
Ο μεγαλύτερος με ρώτησε αν ήξερα ποιος ήταν.
Είπα "Δεν ξέρω ποιος είσαι".
Είπε "Έκανα τη βομβιστική επίθεση στον μαραθώνιο.
Και μόλις σκοτώσαμε έναν αστυνομικό στο Κέιμπριτζ".
Γαμώτο. Πώς...
Πώς ήταν δυνατόν;
Γιατί σ' εμένα;
Ένας αστυνομικός του ΜΙΤ πυροβολήθηκε.
Είχε πολλαπλά τραύματα από σφαίρες.
Τον πήγαν στο νοσοκομείο και πέθανε.
Μου είπαν ότι έριξαν έξι φορές στο όχημα.
Μία σφαίρα χτύπησε τον εγκέφαλο του αστυνομικού.
Όταν έφτασα στο αρχηγείο,
έμαθα για τον φόνο του αστυνόμου Σον Κόλιερ,
κάτι που ήταν τραγικό.
Είναι συγκλονιστικό όποτε σκοτώνεται κάποιος από τις αρχές.
Να δολοφονήσουν τον καημένο τον Σον,
ενώ καθόταν στο αμάξι του και έκανε μια άχαρη δουλειά;
Δεν του άξιζε αυτό.
Ένιωσα έναν συνδυασμό θυμού και επείγουσας ανάγκης να τους πιάσουμε.
Μας είχαν νικήσει. Πέρασαν τις αμυντικές μας γραμμές.
Μετά τη δημοσίευση των φωτογραφιών,
ήταν ξεκάθαρο ότι είχαν εμφανιστεί. Ότι ήταν γνωστοί.
Έμοιαζαν να σκέφτονται "Δεν έχουμε κάτι να χάσουμε".
Σκέφτεστε ποτέ ότι, αν δεν είχατε δημοσιεύσει τις φωτογραφίες,
ο Σον Κόλιερ ίσως ζούσε ακόμα;
Για να είμαι ειλικρινής, χρειάζονταν άλλο ένα όπλο.
Αυτό θα έκαναν, είτε ήταν Πέμπτη, είτε Παρασκευή, είτε Σάββατο.
Και τότε και σήμερα πιστεύω
ότι δεν υπήρχε αρνητικό στην άμεση δημοσίευση των φωτογραφιών.
Δεδομένων των γεγονότων, ξέρω ότι είναι κατόπιν εορτής,
μα είναι λογική ερώτηση. Ήταν αυτή η σωστή προσέγγιση;
Είχαμε μια ευθύνη,
ώστε το κοινό να προστατευτεί.
Αυτό είναι απόκλιση.
Το συμβάν δείχνει πως ό,τι κι αν έχεις ετοιμάσει,
όσο κι αν προσπαθείς να το αποτρέψεις, δεν θα αποτρέψεις τα πάντα.
Νομίζω πως αυτό συνέβη εδώ.
ΩΡΑ 80ή ΠΕΜΠΤΗ
Στο αμάξι
μιλούσαν μια άλλη γλώσσα που δεν καταλάβαινα.
Σταματήσαμε σε τράπεζα.
Ο μικρότερος βγήκε από το αμάξι.
Πήραν μετρητά με τη χρεωστική μου.
Όταν ήμασταν στο αμάξι, τον ρώτησα
"Θα με σκοτώσετε απόψε;"
Τότε είπε "Όχι, δεν θα σε σκοτώσουμε.
Απλώς θα σε αφήσουμε
κάπου μακριά, όπου κανείς δεν θα σε βρει".
Να πιστέψω τους δύο δολοφόνους;
Γιατί να σε αφήσουν να φύγεις;
Δεν νοιάζονται για τη ζωή των άλλων.
Μάλλον θα με σκοτώσουν στην άκρη του δρόμου.
Η οικογένειά μου, οι γονείς μου, οι φίλοι μου,
δεν πρόλαβα να τους αποχαιρετήσω.
Ρώτησαν "Το αμάξι σου βγαίνει εκτός πολιτείας; Στη Νέα Υόρκη;"
Είπα "Ναι, φυσικά".
Τότε κατάλαβα ότι μάλλον ήθελαν να βάλουν κι άλλη βόμβα στη Νέα Υόρκη.
Ήξερα ότι αν βγαίναμε σε αυτοκινητόδρομο, δεν θα σταματούσαν μέχρι τη Νέα Υόρκη.
Του είπα ότι το ντεπόζιτο ήταν ένα τέταρτο γεμάτο,
οπότε, έπρεπε να γεμίσουμε.
Οδηγούσαν, ψάχνοντας για βενζινάδικο
που να 'ναι ανοιχτό, μα όλα ήταν κλειστά.
Δέκα λεπτά μετά, σταματήσαμε σε βενζινάδικο στο Κέιμπριτζ.
ΩΡΑ 80ή ΠΕΜΠΤΗ
ΩΡΑ 81η ΠΑΡΑΣΚΕΥΗ
Ο μικρότερος βγήκε από το αμάξι.
Ο μεγαλύτερος έβαλε το όπλο του στη θήκη της πόρτας.
Αν ήθελα να το σκάσω, αν ήθελα να δραπετεύσω,
αυτή ήταν η τελευταία μου ευκαιρία.
Ήταν η πιο σημαντική απόφαση της ζωής μου.
Και μετά είπα στον εαυτό μου "Γάμα το. Θα το κάνω".
Τότε...
Ευτυχώς, κατάφερα να βγάλω τη ζώνη,
να ξεκλειδώσω το αμάξι και να ανοίξω.
Ένιωθα ότι προσπαθούσε να με πιάσει με το δεξί του χέρι.
Τον ένιωθα πολύ κοντά.
Τόσο κοντά.
Έτρεξα απέναντι
σε ένα άλλο ανοιχτό βενζινάδικο.
Άμεση Δράση, η κλήση καταγράφεται. Τι επείγον συμβαίνει;
Ναι, είμαι σε βενζινάδικο Mobil. Οδός Μεμόριαλ 816.
Μόλις μπήκε ένα πελάτης,
και μου είπε ότι κάποιος θέλει να τον πυροβολήσει,
και έμεινε μέσα και δεν φεύγει.
Μπορώ να του μιλήσω;
Είναι οι ύποπτοι για την έκρηξη στον μαραθώνιο.
Βοηθήστε με, παρακαλώ. Έχουν όπλα.
Πού είναι;
Σε ένα βενζινάδικο Shell στη Μεμόριαλ.
- Είναι μπροστά στο βενζινάδικο; - Ναι.
Το έσκασα. Μόλις τα κατάφερα. Θα έρθετε, παρακαλώ;
Είναι καθ' οδόν. Πάρτε μια βαθιά ανάσα και μείνετε εκεί που είστε.
- Θα μείνω στη γραμμή μαζί σας. - Εντάξει.
Ναι, ένιωθα τη φωνή μου να τρέμει.
Δεν μπορούσα καν να μιλήσω.
Ήταν οι πιο αργές δύο ώρες της ζωής μου.
Ακόμα νιώθω απαίσια όποτε το σκέφτομαι.
Ήταν η πιο δύσκολη απόφαση που έχω πάρει ποτέ.
Καθώς η ζωή συνεχίζεται,
αυτό που προσπαθώ να κάνω είναι να μην...
εστιάζω σ' αυτό.
Το εκτιμώ που είμαι ακόμα ζωντανός.
ΩΡΑ 81η ΠΑΡΑΣΚΕΥΗ
Είχαμε γεμίσει το ΜΙΤ αστυνομία, ψάχνοντας οτιδήποτε ύποπτο.
Ξαφνικά, μας πήραν από το βενζινάδικο στην οδό Μεμόριαλ.
Ήταν εκεί κάποιος
που έλεγε ότι τον απήγαγαν οι βομβιστές.
Τους είπα ότι το αμάξι μου
είχε σύστημα εντοπισμού.
Είπε στον αστυνομικό "Ο αριθμός του GPS είναι 1234567".
Ο αστυνομικός είπε "Πώς το ξέρεις;"
Ενθουσιάζεσαι με το πρώτο σου αμάξι. Τα θυμάσαι όλα.
Ήξερε τον αριθμό του GPS χωρίς πολλή σκέψη.
Ήθελα να τους πιάσουν το συντομότερο.
Ο αστυνομικός το ανέφερε
και σχεδόν αμέσως εντόπισαν το αμάξι στο Γουότερταουν.
ΓΟΥΟΤΕΡΤΑΟΥΝ ΜΑΣΑΧΟΥΣΕΤΗ
Κέντρο ελέγχου προς περιπολικά.
Το Κέιμπριτζ ψάχνει το ένα, τρία, επτά, Ν, Ζ, ένα.
Mercedes του 2013. Χρώμα μαύρο.
Το όχημα εκλάπη από οδό Μεμόριαλ 816
στο Κέιμπριτζ σε αυτοκινητοπειρατεία.
Επιβαίνουν άντρες από τη Μέση Ανατολή. Ο ένας γύρω στο 1,79.
Ο δεύτερος έχει ανοιχτόχρωμο δέρμα.
ΤΖ. ΜΑΚΛΕΛΑΝ
Δούλεψα 30 χρόνια ως αστυνομικός στο Γουότερταουν.
Είναι πόλη που συνορεύει με τη Βοστόνη.
Είμαστε μια πολύ μικρή πόλη δέκα τετραγωνικών χιλιομέτρων
αλλά πυκνοκατοικημένη,
με πάνω από 40.000 κατοίκους σε δέκα τετραγωνικά χιλιόμετρα.
Είναι πολύ κλειστή κοινότητα. Πολλές οικογένειες, πολλά μικρά παιδιά.
Είναι πολύ ασφαλές μέρος.
Δεν μπορώ να πω ότι είχα πλησιάσει
στο να πατήσω τη σκανδάλη μέχρι εκείνη τη νύχτα.
Πυροβολισμός!
Η μετατραυματική διαταραχή υπάρχει. Σε κατατρώει και σε σκοτώνει.
Είναι σαν άλλη ζωή.
Το 2013, ήμουν λοχίας
και είχα αυτό το πόστο 20 χρόνια.
Ήρθα στο αστυνομικό τμήμα και είχα ανοιχτό τον ασύρματο.
Έμαθα ότι δολοφονήθηκε ο Σον Κόλιερ, ο αστυνομικός του MIT.
Σκέφτηκα "Θεέ μου, είναι φριχτό".
Πήγα στο αμάξι μου. Άναψα ένα πουράκι
κι άκουγα τον ασύρματο.
Λάβαμε κλήση από το Κέιμπριτζ.
Εντόπισαν τον αριθμό τηλεφώνου στο όχημα
που εκλάπη.
Είναι στη λεωφόρο Ντέξτερ. Mercedes του 2013.
Ένας αστυνομικός του Κέιμπριτζ κάλεσε απευθείας τον δικό μας υπεύθυνο
και είπε "Έχουμε ένα κλεμμένο αμάξι στο Κέιμπριτζ.
Το παρακολουθούμε, είναι στο Γουότερταουν, στη λεωφόρο Ντέξτερ 93".
Μου λες ξανά την πινακίδα
και την περιγραφή του οχήματος;
Μαύρη Mercedes του 2013.
Εκεί έκανε περιπολία ο αστυνομικός Τζο Ρέινολντς και είπε "Θα το ελέγξω".
Το αμάξι κινείται τώρα.
Αυτοκινητοπειρατεία. Αυτό ειπώθηκε. Είπαν ότι ίσως είναι οπλισμένοι.
Σκέφτηκα ότι, αν έφταναν εκεί, δύο πράγματα θα συνέβαιναν.
Είτε καταδίωξη με αυτοκίνητα είτε με τα πόδια.
Ξέραμε μόνο ότι πήραν το όχημα με απειλή όπλου.
Σκεφτόμουν ότι ήταν πιτσιρικάδες. Θα τους σταματήσουμε.
Θα παραδοθούν ή θα βγουν και θα τρέξουν.
Αν βγουν από το αμάξι και τους κυνηγήσουν με τα πόδια,
θα βοηθήσω στον εντοπισμό. Άρχισα να οδηγώ.
Έφυγα από το τμήμα και πήγα προς τα εκεί.
Ελήφθη. Ακόμα εδώ στη Λόρελ. Μόλις έστριψαν αριστερά στη Λόρελ.
Έφτασε ο Ρέινολντς, πέρασαν δίπλα-δίπλα.
Επιβράδυναν γύρω στα τρία χιλιόμετρα την ώρα.
Έκαναν οπτική επαφή.
Μάθαμε ότι οι ύποπτοι οδηγούσαν δύο οχήματα.
Ήταν το δικό τους μπροστά και το μαύρο SUV πίσω.
Είμαι δίπλα του. Να το σταματήσω;
Μίλησα στον ασύρματο "Τζόι, μην το σταματήσεις.
Κάτσε να έρθω". Είπε "Ελήφθη, αρχιφύλακα".
Είμαι πίσω από το όχημα. Του παίζω φώτα.
Ο αστυνόμος Ρέινολντς τούς ακολουθούσε.
Δεν πήγαιναν γρήγορα, και τότε σταμάτησε το μαύρο SUV.
Όταν έστριψα αριστερά στη Λόρελ, χάος.
12:34 Π.Μ. ΠΑΡΑΣΚΕΥΗ
Ο ύποπτος στη μέση του δρόμου πυροβολούσε.
Πάρκαρα το αμάξι μου. Και μπαμ, γυαλιά στο πρόσωπό μου.
Πυροβολισμοί. Προς όλες τις μονάδες.
Πυροβολισμοί στο επίμαχο όχημα από το Κέιμπριτζ.
Εθεάθη τελευταία στη λεωφ. Ντέξτερ.
Πυροβολισμοί στο Γουότερταουν.
Είπε "Με πυροβολούν". Σκέφτηκα "Πρέπει να βοηθήσω".
Επιτάχυνα από τα 50 στα 130 χλμ. την ώρα.
Πυροβολισμοί!
Πυροβολισμοί.
Είπα "Πρέπει να κάνω κάτι".
Είπα "Θα μπω σ' αυτό το όχημα.
Θα το βάλω μπροστά και θα το στείλω προς τα πάνω τους".
Τουλάχιστον έτσι
έβλεπα πόσοι μας πυροβολούν. Έβλεπα τι έχουμε,
για να ενημερώσω τις εισερχόμενες μονάδες.
Ο Ρέινολντς είπε "Αρχιφύλακα, ποιος οδηγεί το 468;"
Το αμάξι μου πήγαινε πάνω τους. Δεν ήξερε ότι ήταν άδειο.
Απλώς κατέβαινε τον δρόμο.
Τότε τους είδα πίσω από τη Mercedes,
τον είδα να πετάει κάτι.
Το είδα να σκίζει τον αέρα και σκέφτηκα
"Μας πετάει εκρηκτικά".
Κι όταν έπεσε στο έδαφος, έκανε... Κι εγώ...
Δυνατή έκρηξη!
Τι; Τι βδομάδα ήταν κι αυτή.
Βομβιστική επίθεση στον μαραθώνιο. Αστυνομικός του ΜΙΤ δολοφονείται.
Τι άλλο θα πάει στραβά;
Εκείνη τη στιγμή, ενώ στεκόμουν στο ΜΙΤ,
ξαφνικά επικράτησε μια αναταραχή.
Η αστυνομία άκουγε τον ασύρματο.
Ακούσαμε στον ασύρματο "Πυροβολισμοί".
Πυροβολισμοί!
Οι μονάδες να ανταποκριθούν. Χρειαζόμαστε βοήθεια αμέσως!
- Γουότερταουν, το Νιούτον στέλνει οχτώ. - Οχτώ μαζί με Κ9.
Κέιμπριτζ προς Γουότερταουν, στέλνουμε τρεις μονάδες.
Αμέσως σκέφτηκα "Όλα σχετίζονται. Αυτοί πρέπει να 'ναι".
Θυμάμαι να ανάβω φώτα και σειρήνα και να τρέχω προς το Γουότερταουν.
Πήγα προς το Γουότερταουν,
κι ένας στόλος από περιπολικά πήγαινε προς τα εκεί.
Ενώθηκα μαζί τους και ακολούθησα το πλήθος.
Δεν ήξερα τι συνέβαινε, μα έτρεξα μαζί.
Ό,τι κι αν γινόταν,
φαινόταν να συνδέεται με κάτι πολύ μεγαλύτερο.
Έφευγαν από το σημείο δολοφονίας ενός αστυνομικού.
Τον έχουμε εγκλωβίσει. Μας πετάει εκρηκτικά.
Στη στιγμή, πήρε ο Αρχηγός του Τμήματος.
Είπε, "Διοικητή, μας πετάνε βόμβες και μας πυροβολούν".
Και είπα "Ποιοι;"
Είπε "Τους πιάσαμε, τους κυνηγάμε".
Χτύπησε το τηλέφωνο, απάντησα. Ήταν ένας βοηθός μου
και μου είπε ότι οι ύποπτοι είχαν στριμωχτεί
και πετούσαν βόμβες στους αστυνομικούς του Γουότερταουν.
Μόλις το άκουσα, είπα "Γαμώτο".
Μου λες την τοποθεσία;
Γωνία Ντέξτερ και Λόρελ.
Όταν άκουσα τα περιπολικά να σταματούν, ήταν το καλύτερο συναίσθημα στον κόσμο.
Γιατί ήταν ότι έρχονται πυρομαχικά. Θα 'χαμε κι άλλα όπλα στραμμένα πάνω τους.
Πυροβολισμοί μπροστά στο σπίτι μου, γαμώτο.
Φύγετε από εδώ.
Σταματήστε όλοι. Προσοχή. Από την άλλη!
Πηγαίνετε απ' την άλλη!
Σοβαρεύει το πράγμα.
Σκάνε βόμβες. Μπάτσοι πυροβολούν παντού.
Ήταν εμπόλεμη ζώνη.
Οι κάτοικοι έβγαιναν έξω, κι αυτό με τρόμαζε.
Λέγομαι Ράιαν. Σας ακούω.
Είμαι στο Γουότερταουν. Ακούω κάτι σαν πυροβολισμούς κι άκουσα...
Είμαστε ενήμεροι. Ευχαριστούμε.
Άμεση Δράση, η κλήση καταγράφεται. Σας ακούω.
- Ακούγεται σαν κάποιος να πυροβολεί... - Άμεση Δράση, παρακαλώ;
Γεια σας. Άκουσα έναν δυνατό θόρυβο.
Είμαστε ενήμεροι. Ευχαριστούμε.
Τουλάχιστον ένας από τους κατοίκους βγήκε τρεις φορές,
άνοιξε την πόρτα κι είπε "Θέλετε βοήθεια;"
Του έλεγα συνέχεια "Μπείτε μες στο σπίτι!
Αν δεν έχετε μεγάλες σφαίρες, ξαναμπείτε μέσα".
Σταμάτησα πριν τη γωνία της Λόρελ.
Έβαλα το αλεξίσφαιρο.
Και καθώς έστριβα στη γωνία,
είδα τον αστυνόμο Ρέινολντς και τον αρχιφύλακα ΜακΛέλαν.
Ανταπέδιδε πυρά πίσω από ένα δέντρο, και τους έδινε εντολές.
Παραδοθείτε!
"Παραδοθείτε".
Ήθελε να τους πείσει να παραδοθούν, κι εκείνοι πυροβολούσαν.
Τότε νομίζαμε ότι είχαν δύο όπλα, από τις λάμψεις.
Τελικά, ανακαλύψαμε ότι είχαν ένα πιστόλι
και η δεύτερη λάμψη που βλέπαμε
ήταν από αυτοσχέδιες βόμβες.
Αυτή ήταν η δεύτερη λάμψη.
Στην τελευταία βόμβα που έπεσε
τον είδα να βγαίνει από το όχημα, κρατώντας κάτι με δύο λαβές,
και τον είδα να κάνει...
Θεέ μου!
Ένιωσα το ωστικό κύμα, μα θυμάμαι μόνο
σαν κάποιος να έβαλε μια λευκή οθόνη μπροστά μου.
Γκρίζος μαύρος καπνός, και διάφορα να πέφτουν πάνω σου.
Ήταν τα θραύσματα.
Ήταν χύτρα ταχύτητας.
Μία από τις ασφάλειες άνοιξε και δεν συγκεντρώθηκε
όση πίεση θα έπρεπε.
Οπότε, αν την είχε ακουμπήσει αντί να την πετάξει,
θα είχαμε...
Θα 'χαμε τραυματιστεί όλοι. Ήμασταν στη ζώνη έκρηξης.
Ήταν αδιέξοδο.
Έτσι, αποφάσισα να περάσω μέσα από αυλές
και να τους επιτεθώ από το πλάι.
Ανέβηκα ένα δρομάκι, πέρασα έναν φράχτη,
διέσχισα την αυλή, πέρασα άλλον φράχτη. Προχώρησα κατά μήκος του φράχτη.
Τότε τους είδα. Είχαν καλυφθεί εκεί.
Ήμουν εκπαιδευτής όπλων για το τμήμα.
Οπότε, συνήθως ευστοχούσα.
Σημάδευσα. Έριξα μια βολή.
Ήξερα ότι τον χτύπησα. Καμία αντίδραση, ξαναπροσπάθησα.
Ήξερα ότι τον χτύπησα, μα καμία αντίδραση.
Πυροβόλησα εννιά φορές. Όχι μόνο στον κορμό.
Τον πέτυχα στα πόδια. Ο τύπος δεν έπεφτε.
Κατάλαβε ότι ήμουν εκεί και βγήκε τρέχοντας.
Ήμασταν ο ένας απέναντι στον άλλον στα δύο μέτρα, ανταλλάσσοντας πυρά.
Ευτυχώς, δεν με πέτυχε καμία σφαίρα. Ήταν σαν το Pulp Fiction.
Ψοφήστε, καριόληδες!
Το όπλο του έπαψε να λειτουργεί.
Δεν ήξερα αν είχε μπλοκάρει ή είχε ξεμείνει από σφαίρες.
Σχεδόν δεν το πίστευε ότι δεν μπορούσε να ρίξει άλλο.
Και σταμάτησε, κοίταξε το όπλο του, κοίταξε εμένα.
Κοιταχτήκαμε στα μάτια, μου πέταξε το όπλο, με χτύπησε στον ώμο.
Έπεσε.
Γύρισε προς τα εμάς, αυτούς που τον πυροβολούσαν,
κι άρχισε να τρέχει κατά πάνω μας.
Είχα οπλίσει. Δεν είχα άλλες σφαίρες, αλλά εκείνος δεν το ήξερε.
Είχα οπλίσει και είπα "Θα σε σκοτώσω. Πέσε κάτω".
Εκείνος συνέχισε... Κενό βλέμμα.
Συνέχισε να με κοιτάζει και να έρχεται προς το μέρος μου.
Μάζεψα το όπλο, τον κυνήγησα κι έπεσα πάνω του.
Ο μικρός κατέρρευσε.
Αντιστεκόταν βίαια. Ήταν σε υπερδιέγερση.
Είχα ένα άδειο όπλο. Δεν είχα σφαίρες, μα είχα όπλο.
Οπότε είπα "Θα τον χτυπήσω".
Προσπάθησα να τον χτυπήσω όσο πιο πολύ μπορούσα.
Ο Πιούγκλιζ τού έβαλε χειροπέδη κι εγώ τον χτυπούσα όσο πιο δυνατά μπορούσα.
Ήθελα να πέσει αναίσθητος για να 'ναι πιο εύκολο.
Να διασφαλίσω ότι δεν θα πεθάνουμε.
Ο αστυνόμος Ρέινολντς κοίταξε στον δρόμο και είπε
"Κάποιος μπήκε στο SUV. Γύρισαν".
Έρχονται κατά πάνω μας!
Κοίταξα πάλι και οι προβολείς ήταν πάνω μου.
"Αρχιφύλακα, άκρη". Και έσπρωξα.
Αφέθηκα. Κι ένιωσα το ρεύμα από το όχημα στο πρόσωπό μου.
Είδα τους μπροστά τροχούς να πατάνε τον ύποπτο.
Αναπήδησε μεταξύ σασί και πεζοδρομίου,
και σύρθηκε γύρω στα έξι με οχτώ μέτρα.
Ήταν μάταιος κόπος.
Το αμάξι πήγαινε με 65 χλμ. περίπου,
και ήταν πολύ βίαιο.
Ο ύποπτος έφυγε μ' ένα SUV. Πάτησε τον συνεργάτη του.
Το σώμα εκτοξεύτηκε από κάτω απ' το αμάξι.
Το όχημα συγκρούστηκε με ένα σταματημένο περιπολικό.
Ακουγόταν μαρσάρισμα, καθώς το αμάξι προσπαθούσε να απεγκλωβιστεί.
Ξεμπλόκαρε, και διέσχισε μια διασταύρωση τρέχοντας.
Υπήρχε μπαράζ πυροβολισμών από αστυνομικούς που είχαν φτάσει.
Διέσχισε τρέχοντας τη διασταύρωση και χάθηκε.
Άκρη.
Έφτασα στο σημείο. Ήταν σκοτεινά.
Ήταν χαοτικά. Αστυνομικοί φώναζαν, ούρλιαζαν.
Όταν έφτασα, υπήρχαν παντού αστυνομικοί.
Ακούγονταν πυροβολισμοί. Βόμβες στους αστυνομικούς.
Ήταν εντελώς σουρεαλιστικό.
Ξαφνικά, είδαμε αστυνομικούς να τρέχουν στον δρόμο.
Πήγαμε μαζί τους.
Ανακαλύψαμε ότι κυνηγούσαμε τη Mercedes SUV.
Πετύχαμε το SUV σ' αυτόν τον δρόμο.
Η πόρτα ήταν ανοιχτή. Δεν ήταν κανείς εκεί.
Σκέφτηκα "Δεν γίνεται αυτό που κάνω.
Πρέπει να το οργανώσω. Να σκεφτώ ένα σχέδιο".
Ναι, ήταν απογοητευτικό που ξέφυγε, μα πίστευα ότι θα συλληφθεί
πολύ σύντομα.
Τόσοι αστυνομικοί ήταν στο σημείο και ο ύποπτος είχε ξεφύγει.
Ήταν ντροπιαστικό για την αστυνομία.
Χρειαζόμαστε ασθενοφόρο στη γωνία Λόρελ και τον Ντέξτερ για τον ύποπτο.
Τον πυροβόλησαν και τον πάτησαν.
Ο μικρός ήταν σε άσχημη κατάσταση.
Είχε ένα κόψιμο από τη μασχάλη ως τη μέση, ήταν εντελώς ανοιχτός.
Ακόμα ζωντανός.
Του έκοψαν τα ρούχα
και τον έβαλαν στο ασθενοφόρο.
Άρχισαν να τον περιθάλπουν και έφυγαν.
Τον πήγαν σε νοσοκομείο της Βοστόνης, σε μονάδα τραύματος.
ΩΡΑ 81η ΠΑΡΑΣΚΕΥΗ
Βγήκα από το αμάξι, υπήρχε ένας ομοσπονδιακός πράκτορας
και είπε "Υπάρχουν πυρομαχικά που δεν έχουν εκραγεί".
Μία από τις αυτοσχέδιες βόμβες ήταν στο έδαφος.
Τρύπες από σφαίρες παντού. Στις πινακίδες,
στους τοίχους σπιτιών. Παρατημένα όπλα στον δρόμο.
Αυτό που με σόκαρε ήταν η χύτρα στο πλάι ενός αυτοκινήτου.
Η ίδια μεθοδολογία με αυτήν των βομβιστών του μαραθωνίου.
Σκέφτηκα "Θεέ μου. Αυτοί είναι".
Κάποιος απ' τις Ειδικές Δυνάμεις είπε "Ξέρετε ποιον έχετε εδώ;"
Νόμιζα ότι με ρωτούσε ποιοι...
Είπα "Δεν είναι απ' το Γουότερταουν".
Ήρθε κι άλλος κόσμος.
Έλεγαν "Ξέρετε ποιον έχετε;"
"Κάτι κλέφτες αυτοκινήτου". "Τους βομβιστές του μαραθωνίου".
Παράτα μας.
"Τους βομβιστές της Βοστόνης.
Είναι οι βομβιστές του μαραθωνίου". Και είπε "Όχι, ήταν ένα κλεμμένο αμάξι".
Οι εμπλεκόμενοι αστυνομικοί δεν είχαν καταλάβει τι είχαν.
Διάολε. Και μετά σκέφτηκα "Βόμβες,
τόσα πυρομαχικά. Έπρεπε να το 'χω καταλάβει νωρίτερα".
Μα δεν είμαι ντετέκτιβ. Είμαι αστυφύλακας.
Δεν είμαι αστυνομικός. Καταλαβαίνω ότι υπάρχουν εγγενείς κίνδυνοι
σε πολλές καταστάσεις,
μα έπεσαν 210 σφαίρες μόνο από την αστυνομία.
Κινδύνευσαν αθώες ζωές.
Πήρα συνέντευξη από κάποιον που παραλίγο να χάσει το παιδί του.
Το μωρό κοιμόταν στο δωμάτιο
και η σφαίρα καρφώθηκε λίγα εκατοστά από το κεφάλι του μωρού.
Ήταν θέμα τύχης που δεν τραυματίστηκαν ή δεν σκοτώθηκαν πολίτες στα σπίτια τους.
Αυτό που ψάχνουμε είναι ένας ύποπτος που να ταιριάζει με την περιγραφή
του Υπόπτου 2, με το λευκό καπέλο
που συμμετείχε στη βομβιστική επίθεση στον Μαραθώνιο της Βοστόνης.
Ο Ύποπτος 1 πυροβολήθηκε;
- Ακριβώς. - Είναι ζωντανός;
- Ο Ύποπτος 1... - Δεν έχουμε ονόματα προς το παρόν.
Είναι ζωντανός;
Ακούστε, η έρευνα είναι σε εξέλιξη.
Δεν μπορούμε να δώσουμε λεπτομέρειες για τις περιγραφές των υπόπτων.
Προσπαθούμε να ενημερώσουμε τους ανθρώπους που ζουν εδώ.
Να μείνουν στα σπίτια τους και να μην ανοίγουν
εκτός υπάρχει αστυνομία μαζί.
Είχαμε έναν ύποπτο υπό κράτηση.
Μου είπαν ότι τον είχαν πάρει από το σημείο.
Διαπιστώθηκε ο θάνατός του στο νοσοκομείο.
Έπρεπε να ταυτοποιήσουμε τον ύποπτο για να μάθουμε ποιοι ήταν.
Τρέξαμε στο νοσοκομείο και πήραμε τα αποτυπώματά του.
Ξέραμε ότι ήταν ένας από τους βομβιστές.
Ελπίζαμε να τον έχουμε στη βάση δεδομένων.
Αν βρίσκαμε ποιος ήταν,
οι πληροφορίες ίσως μας οδηγούσαν και στον άλλο ύποπτο.
Ελέγξαμε τα αποτυπώματά του σε πολλές βάσεις δεδομένων
για να τον αναγνωρίσουμε.
Βρήκαμε κάτι.
Τον έλεγαν Ταμερλάν Τσαρνάεφ.
Ταμερλάν Τσαρνάεφ.
Αμέσως, ξεκινήσαμε τη διαδικασία ελέγχου βάσεων
για να καταλάβουμε ποιος ήταν.
Υπήρχε τεράστια ροή πληροφοριών.
Μάθαμε ότι ήταν Τσετσένος υπήκοος,
βρισκόταν αρκετά χρόνια εδώ, στο Κέιμπριτζ.
Ήταν τεράστια εξέλιξη στην έρευνα.
ΩΡΑ 82η ΠΑΡΑΣΚΕΥΗ
Ήμουν στο αρχηγείο.
Άνοιξε η πόρτα και μπήκε ο Ρικ ΝτεΛόριε.
Ήταν αναστατωμένος. Εμφανώς εξουθενωμένος.
Είπε "Τον ξέρουμε. Τον έχουμε ξαναδεί".
Σοκαρίστηκα και είπα "Πώς τους ξέρεις;"
Είπε "Λάβαμε αναφορά από την FSB,
τη ρωσική υπηρεσία πληροφοριών, ότι αυτός ο τύπος είναι τρομοκράτης".
Υπήρχε αναφορά στο σύστημα Guardian.
Οι αξιολογήσεις του Guardian είναι το κατώτατο επίπεδο έρευνας
που διεξάγει το FBI για θέματα εθνικής ασφάλειας.
Όταν λαμβάνεις μη αποδεδειγμένες πληροφορίες από μία πηγή.
Είπε ότι τους ανέκρινε, έλεγξε τις πληροφορίες που παρείχαν
και κλείσαμε την υπόθεση.
Είπα "Είχατε πρόσβαση σε αυτές τις πληροφορίες;
Γιατί δεν μας είπατε για αυτούς;"
Τίποτα στην αξιολόγηση του Guardian δεν θα μας έκανε να πιστέψουμε
ότι ο Ταμερλάν Τσαρνάεφ θα βομβάρδιζε τον Μαραθώνιο της Βοστόνης του 2013.
Απογοητεύτηκα και εξεπλάγην.
Οι αρχές προσπαθούν πάντα να βρουν
όσους διέπραξαν έγκλημα ή ήταν ύποπτοι για κάποιο έγκλημα.
Εγώ δεν κάνω αυτό. Προσπαθώ να κατανοήσω την ιστορία.
Δεν γεννιέσαι τέρας που ανατινάζει μαραθώνιο
και σκοτώνει έναν οκτάχρονο.
Πρέπει να μάθουμε πώς έγινε.
Πώς έφτασε εκεί;
Γι' αυτό είμαι εδώ. Γι' αυτό.
ΝΤΕΪΒΙΝΤ ΦΙΛΙΠΟΦ ΡΕΠΟΡΤΕΡ BOSTON GLOBE
Κάθε ώρα που περνά,
η βροντή των ρωσικών όπλων ηχεί στη συνοριακή περιοχή.
Στοχεύουν Τσετσένους αγωνιστές.
ΤΣΕΤΣΕΝΙΑ
Στα τέλη της δεκαετίας του '90, οι Τσετσένοι θεωρούνταν υπό διωγμό,
και οι ΗΠΑ πρόθυμα αναγνώριζαν ως πρόσφυγες
όσους γλίτωναν από διωγμούς.
Ο Ανζόρ Τσαρνάεφ, ο πατέρας του Ταμερλάν, είδε το αμερικανικό όνειρο στις ταινίες
κι αποφάσισε ότι αυτό ήθελε.
Πήγε στην Αμερική με τη γυναίκα του και τα τέσσερα παιδιά τους.
Μετακόμισαν σ' αυτό το μικρό διαμέρισμα στη Βοστόνη.
Τότε, ο Ταμερλάν ήταν έφηβος.
Είχε μάθει πυγμαχία στο Κιργιστάν και ήταν ταλαντούχος.
Ο πατέρας του το είδε και ήθελε να γίνει πρωταθλητής.
Δείτε αυτόν τον πολύ ικανό άντρα που θα πάρει το πρωτάθλημα.
ΤΖΟΝ ΑΛΑΝ ΠΡΟΠΟΝΗΤΗΣ ΠΥΓΜΑΧΙΑΣ ΤΟΥ ΤΑΜΕΡΛΑΝ
Η πρώτη φορά που γνώρισα τον Ταμερλάν ήταν γύρω στο 2008.
Τον προπονούσε ο πατέρας του. Πολύ ζόρικος τύπος.
Και τον πίεζε να γίνει ο καλύτερος. Οπότε, ο Ταμερλάν ήταν εξαιρετικός.
Εντυπωσιάστηκα από την ηθική του.
Ήταν πολύ αποτελεσματικός στο ρινγκ.
Κυρίες και κύριοι, ο Ταμερλάν Τσαρνάεφ!
Ήταν σαν άντρας κόντρα σε παιδιά.
Τη χρονιά πριν από τους Ολυμπιακούς τα πήγαινε εντυπωσιακά.
Κέρδιζε όλους τους αγώνες.
Ο νικητής! Ο Ταμερλάν Τσαρνάεφ!
Ο Ανζόρ Τσαρνάεφ καυχιόταν στους φίλους του:
"Ο γιος μου θα είναι στην εθνική ομάδα πυγμαχίας".
Δεν πίστευα απλώς ότι θα προκρινόταν στους Ολυμπιακούς,
αλλά κι ότι ίσως κέρδιζε μετάλλιο.
- Είσαι ενθουσιασμένος; - Ναι. Γιατί όχι; Σωστά;
Όμως, αργότερα ανακαλύψαμε
ότι δεν θα μπορούσε να πάει στα δοκιμαστικά.
Έχεις πάνω το δεξί όλη μέρα.
Αριστερό κροσέ όταν κατεβάζει το δεξί του.
Έφταιγε η αλλαγή στον κανονισμό.
Για να μπεις στην Ολυμπιακή ομάδα έπρεπε να 'σαι Αμερικανός πολίτης.
Κι ο Ταμερλάν δεν ήταν.
Ο τρόπος που μου παρουσίασε την κατάσταση
συνοψιζόταν στο "Είμαι μουσουλμάνος. Δεν θέλουν να εκπροσωπήσω τις ΗΠΑ,
οπότε δεν θα γίνει".
Είπα "Μπορείς να γίνεις επαγγελματίας. Θα κάνουμε πολλά και..."
"Όχι, είναι στημένα. Είμαι μουσουλμάνος, δεν θα τα καταφέρω".
Σ' εκείνη τη φάση, άρχισε να φαίνεται η απογοήτευσή του.
Μπήκε πιο βαθιά στη θρησκεία.
Μια φορά είχαμε έναν καλεσμένο ομιλητή, και το θέμα ήταν ο Μάρτιν Λούθερ Κινγκ.
Τι υποστήριζε. Τι άνθρωπος ήταν.
Ο Ταμερλάν σηκώθηκε και φώναξε.
"Γιατί τιμάμε τον Μάρτιν Λούθερ Κινγκ; Δεν είναι μουσουλμάνος.
Να ακολουθούμε και να τιμάμε μόνο τον Προφήτη".
Η τόσο σφοδρή εκδήλωση δυσφορίας στη διάρκεια ενός κηρύγματος
ήταν κάτι που τους αναστάτωσε όλους.
Κι ήταν πολύ ασυνήθιστη.
Έγινε πολύ πιο έντονη η ρητορική του για τις σιωνιστικές συνωμοσίες.
Νομίζω ότι ο Ταμερλάν χρησιμοποίησε το Ισλάμ ως εργαλείο
για να δικαιολογήσει τη δυσαρέσκειά του για την πορεία της ζωής του.
Η ιδέα ότι "Δεν αποτύχαμε εμείς.
Η κοινωνία είναι στημένη κατά των μουσουλμάνων, εναντίον μας".
Έλεγε ότι η Δύση ποδοπατούσε τα μουσουλμανικά έθνη,
τους έπαιρναν το πετρέλαιο.
Από πίσω ήταν το Ισραήλ και οι πλούσιοι Εβραίοι.
Κάτι σαν παγκόσμια συνωμοσία.
Άρχισε να συνδέεται φανερά με τη θρησκεία του.
Φορούσε το καπέλο προσευχής κι είχε μεγάλο μούσι.
ΔΥΟ ΧΡΟΝΙΑ ΠΡΙΝ ΤΗΝ ΕΠΙΘΕΣΗ ΣΤΗ ΒΟΣΤΟΝΗ 11 ΣΕΠΤΕΜΒΡΙΟΥ 2011
Σήμερα, περίπου στις 2:30 μ.μ.,
ΓΟΥΟΛΤΑΜ ΜΑΣΑΧΟΥΣΕΤΗ
η αστυνομία του Γουόλταμ μετέβη στη λεωφόρο Χάρντινγκ 12.
Υπάρχουν τρία πτώματα. Πολύ βίαιη σκηνή εγκλήματος.
Είναι μια ρευστή, εν εξελίξει έρευνα.
Δύο από τα τρία θύματα ζούσαν κοντά, στο Κέιμπριτζ.
Το τρίτο θύμα ήταν ο 25χρονος Μπρένταν Μες.
Ήταν ντόπιος αθλητής ΜΜΑ.
Ο Μπρένταν Μες ήταν τότε ο καλύτερος φίλος του Ταμερλάν.
Έρχονταν πάντα μαζί στο γυμναστήριο. Έβγαιναν μαζί.
Την επομένη, ο Ταμερλάν μπήκε στο γυμναστήριο.
Του είπα "Λυπάμαι γι' αυτό που συνέβη στον Μπρένταν".
Η απάντησή του με αναστάτωσε.
Είπε "Όταν κάνεις άσχημα πράγματα, όταν πουλάς ναρκωτικά,
αυτά σου συμβαίνουν".
Μετά, ο Ταμερλάν εξαφανίστηκε ξαφνικά
και όταν επέστρεψε, ήταν τελείως διαφορετικός.
ΒΟΣΤΟΝΗ
Ο Ταμερλάν πήγε στο Νταγκεστάν το καλοκαίρι του 2012.
ΝΤΑΓΚΕΣΤΑΝ
Το FBI έλαβε ένα υπόμνημα από την FSB, την Υπηρεσία Ασφαλείας της Ρωσίας.
Ο Ταμερλάν είχε ηχογραφηθεί να λέει "τζιχάντ" σε μια κλήση.
Κι αυτό οδήγησε στον έλεγχο από το Guardian.
Όμως το FBI δεν τον θεώρησε απειλή.
Τον άφησαν να φύγει.
ΩΡΑ 82η ΠΑΡΑΣΚΕΥΗ
Όταν ταυτοποιήσαμε τον Ταμερλάν,
δεν ξέραμε αν υπήρχαν άλλοι συνεργάτες του με βόμβες.
Ελέγχαμε το παρελθόν του, τους φίλους του, τους συγγενείς του.
Μάθαμε ότι ο μικρός αδερφός του λεγόταν Τζοχάρ Τσαρνάεφ.
Βρήκαμε τη φωτογραφία απ' το δίπλωμα οδήγησης.
Τη συγκρίναμε με αυτές από την επίθεση.
Καταλάβαμε ότι ήταν ο δεύτερος βομβιστής.
Το Μαύρο Καπέλο ήταν ο Ταμερλάν Τσαρνάεφ. Κι ο Τζοχάρ ήταν το Λευκό.
Είναι ο αδερφός του.
Έπρεπε να βρούμε τον Τζοχάρ το συντομότερο.
Ξεκινήσαμε την έρευνα για τον δεύτερο ύποπτο.
Θα κάναμε μια έρευνα πλέγματος στο Γουότερταουν.
Μπαίνουν σε λειτουργία τακτικής,
ερευνώντας 20 τετράγωνα προς κάθε κατεύθυνση από τη Mercedes,
το αμάξι που παράτησαν.
Ψάχναμε σπίτι-σπίτι, τετράγωνο-τετράγωνο, από το κέντρο προς τα έξω.
Είναι στη γειτονιά; Ξέφυγε; Γύρισε σπίτι; Πού είναι;
Έχω εμπλακεί σε πολλές έρευνες.
Μερικές φορές ξεφεύγουν, και άλλες φορές περιμένουν.
Ήλπιζα ότι ίσχυε το δεύτερο.
Μα είχαν περάσει δυο-τρεις ώρες και δεν είχαμε βρει κανέναν.
Κάθε λεπτό που περνούσε υπήρχε η πιθανότητα να ξεφύγει.
Τρομακτική στιγμή στην έρευνα.
Δεν ξέραμε με πόσο μεγάλη ομάδα είχαμε να κάνουμε.
Αναμέναμε την πιθανότητα ενεργοποίησης ενός μεγαλύτερου πυρήνα που θα επιτίθετο.
Ήταν μια τεράστια εθνική καταδίωξη,
άνευ προηγουμένου στην ιστορία των ΗΠΑ.
Ζητούσαμε απ' τον κόσμο να φυλαχτεί.
Η πόλη σε λοκντάουν. Είναι πρωτοφανές.
Εκατοντάδες αστυνομικοί ψάχνουν τους δρόμους για έναν άντρα
που είναι πεπεισμένοι ότι είναι τρομοκράτης που ήρθε για να σκοτώσει.
Υποτιτλισμός: Μαριάννα Κοτζιά